34. ΑΠΟΦΑΣΙΣ ΥΠΟΥΡΓΟΥ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. Φ. 433.4/51/71481 της 5/14 Ιουλ.  1977  (ΦΕΚ Β΄ 670) Περί τροποποιήσεως και συμπληρώσεως της αριθ. Φ. 430.6/82/72297/2.8.75 (ΦΕΚ 948 Β΄) υπουργικής αποφάσεως. Έχοντας υπόψη: 1.Τις διατάξεις της παρ. 10 άρθρ. 49 του Νόμ. 576/77. 2.Το άρθρ. 26 παρ. 3 περίπτ. γ΄ του Ν.Δ. 580/70 «περί του εποπτικού, εκπαιδευτικού βοηθητικού εργαστηριακού, διοικητικού και βοηθητικού προσωπικού των Κατωτέρων και Μέσων Επαγγελματικών Σχολών και τινών οργανωτικών διατάξεων» (ΦΕΚ 139). 3.Το άρθρ. 2 της Φ. 430.6/82/72297/2.8.75 αποφάσεως «περί του αριθμού των ωρών διδασκαλίας και πρακτικών ασκήσεων, της διαβαθμίσεως και της βαθμολογικής εξελίξεως του εκπαιδευτικού και βοηθητικού εργαστηριακού προσωπικού πλήρους απασχολήσεως των Ιδιωτικών Μέσων και Κατωτέρων Σχολών» (ΦΕΚ 948 Β΄ /9.9.75), και ιδιαίτερα την παρ. 3 του ιδίου άρθρου που ορίζει ότι «η διαβάθμιση και ένταξη του προσωπικού των Ιδιωτικών Επαγγελματικών Σχολών ενεργείται εντός Σελ. 576,236 τριμήνου από τη δημοσίευση της παρούσης τη αιτήσει των ενδιαφερομένων κλπ.». 4.Το γεγονός ότι μέχρι τώρα η διαβάθμιση και ένταξη έχουν πραγματοποιηθή σε ελάχιστες περιπτώσεις, αποφασίζουμε: Άρθρ.1.-Παρατείνουμε την προθεσμία της παρ. 3 του άρθρ. 2 της Φ. 430.6/82/72297/75 αποφάσεως, μόνον για την υποβολή αιτήσεων εκ μέρους των ενδιαφερομένων, για τρεις μήνες από τη δημοσίευση αυτής εδώ της Αποφάσεως και ορίζουμε ότι τα αρμόδια Συμβούλια κρίσεως θα εξετάσουν τις αιτήσεις και θ’ αποφασίσουν για τις διαβαθμίσεις και εντάξεις, μέσα σε έξ μήνες από την λήξη της προθεσμίας υποβολής των αιτήσεων. Άρθρ.2.-Κατά την αληθή έννοια των διατάξεων της παρ. 1 του άρθρ. 2 της Φ. 430.6/82/72297/75 Υπουργικής αποφάσεως, ως προσωπικό πλήρους απασχολήσεως των Ιδιωτικών Τεχνικών και Επαγγελματικών Σχολών προς ένταξη και διαβάθμιση εννοείται το προσλαμβανόμενο κατά τας διατάξεις της παρ. 1 του άρθρ. 1 της ίδιας αποφάσεως, σε συνδυασμό προς την παρ. 1 της Φ. 430.6/75/ 54853/1975 (ΦΕΚ 721 Β΄). Άρθρ.3.-Οι υποβληθείσες μέχρι της δημοσιεύσεως της παρούσης αιτήσεις διαβαθμίσεων και εντάξεων εξετάζονται από τα αρμόδια Συμβούλια κανονικώς, συμπληρούμενες με τα τυχόν ελλείποντα δικαιολογητικά μέσα στην προθεσμία του άρθρ. 1. Άρθρ.4.-Ως χρονολογία των εντάξεων, λογαριάζεται ο χρόνος λήξεως της τρίμηνης προθεσμίας του άρθρ. 2 της παρ. 3 της Φ. 430.6/82/72297/75 (ΦΕΚ 948 Β΄) Υπουργικής αποφάσεως, για όσους υπέβαλαν εμπρόθεσμα αιτήσεις, άλλως η χρονολογία δημοσιεύσεως αυτής εδώ της Αποφάσεως. Άρθρ.5.-Οι προκύπτουσες αποδοχές λόγω των εντάξεων και διαβαθμίσεων καταβάλλονται από τη χρονολογία εκδόσεως της σχετικής διοικητικής πράξεως εντάξεως και διαβαθμίσεως του καθενός, για όσους υπέβαλαν εμπρόθεσμα αιτήσεις, άλλως από 1η Σεπτ. 1977. Η προθεσμία του άρθρ. 1 παρατάθηκε για δύο μήνες από 16 Οκτ. 1979 από την 433.4/186/Ε/12881/20 Σεπτ. – 16 Οκτ. 1979 (ΦΕΚ Β΄ 933) απόφ. Υπ. Παιδείας. 